जनसम्पर्क, ऊर्जा, नवीन एवं नवकरणीय ऊर्जा एवं खनिज साधन मंत्री श्री राजेन्द्र शुक्ल ने वरिष्ठ पत्रकार तथा दैनिक सुबह-सवेरे के प्रधान संपादक श्री उमेश त्रिवेदी की माताजी स्व. श्रीमती जमुनादेवी त्रिवेदी के निधन पर गहन शोक व्यक्त किया है।
श्री शुक्ल ने अपने शोक संदेश में कहा है कि स्व. श्रीमती जमुनादेवी शिक्षक होने के नाते एक अनुशासित महिला के रूप में भी जानी जाती थी। स्व. श्रीमती जमुनादेवी आस्थावान, धर्मप्राण, शांत स्वभाव एवं मिलनसार महिला थीं। स्व. श्रीमती जमुनादेवी त्रिवेदी की आयु करीब 85 वर्ष की थी। आज बीमारी से इन्दौर में उनका निधन हुआ।
श्री शुक्ल ने दिवंगत आत्मा की शांति तथा शोक संतप्त परिवार को यह दु:ख सहन करने की शक्ति देने की ईश्वर से प्रार्थना की है।